হিরণ চট্টোপাধ্যায়

হিরণ চট্টোপাধ্যায় (জন্ম: ১৯শে ডিসেম্বর ১৯৮২) হলেন একজন ভারতীয় চলচ্চিত্র অভিনেতা, গায়ক, লেখক, প্রযোজক এবং রাজনীতিবিদ। তিনি ২০২১ সালে খড়গপুর সদর থেকে পশ্চিমবঙ্গ বিধানসভার সদস্য নির্বাচিত হয়েছেন। এছাড়া তিনি দৃষ্টি ও শারীরিক প্রতিবন্ধী পথশিশুদের সহায়তা প্রদানকারী বেসরকারী সংস্থা ভয়েস অব ওয়ার্ল্ডের সাথে কাজ করছেন।

 প্রাথমিক জীবন ও শিক্ষা 
হিরণ চট্টোপাধ্যায় হাওড়ার মহকুমা শহর উলুবেরিয়ার বাসিন্দা ছিলেন, যেখানে তিনি শৈশব কাটিয়েছিলেন। এরপর রবীন্দ্রভারতী বিশ্ববিদ‍্যালয় থেকে ইংরেজি বিষয়ে স্নাতক অর্জন করেন। তিনি মুম্বাইতে রিলায়েন্স ইন্ডাস্ট্রিজের সিনিয়র ম্যানেজার হিসেবে তার কর্মজীবন শুরু করেন ।

হিরণের ডাকনাম পাপাই, তার পিতা সতীনাথ চট্টোপাধ্যায় ও মা সুনেত্রা ঘটক। স্ত্রী অনিন্দিতা চট্টোপাধ্যায় এবং মেয়ে নাইসা।

রাজনৈতিক জীবন 
২০২১ সালের তিনি ভারতীয় জনতা পার্টিতে যোগদান করেন এবং একই বছর পশ্চিমবঙ্গ বিধানসভা নির্বাচনে খড়্গপুর সদর আসনে জয়লাভের মাধ্যমে বিধায়ক নির্বাচিত হন।

 চলচ্চিত্র জীবন 
হিরণ চট্টোপাধ্যায় হরনাথ চক্রবর্তী পরিচালিত ২০০৭ সালের নবাব নন্দিনী চলচ্চিত্রে কোয়েল মল্লিকের বিপরীতে চিত্রজগতে অভিষেক করেন। চলচ্চিত্রটি প্রচুর খ্যাতি এনে দেয়, টলিউড জগতে এক জনপ্রিয় মুখে পরিণত করে তোলে। এরপর ২০০৮ সালেভালবাসা ভালবাসা ও চিরসাথী ছবিতে সাবলীনতার সঙ্গে অভিনয় করেন। ভালোবাসা ভালোবাসা  শীর্ষক ছবিটি বেশ নাম করে এবং দর্শক-শ্রোতারা ভালবেসে তাঁকে ‘চকোলেট বয়’ বলে ডাকতে শুরু করেন।

২০১০ সালের মন যে করে উড়ু উড়ু চলচ্চিত্রটি ওয়াও হোয়াট এ লাভ শিরোনামে ২০১৬ সালের মালয়লাম ভাষান্তর করে প্রেক্ষাগৃহে মুক্তি দেওয়া হয়। এরপর তাঁর অভিনীত জ্যাকপট ও রিস্ক সমালোচকদের দ্বারা যথেষ্ট প্রশংসিত হয়। পরবর্তীতে লে হালুয়া লে ও মাচো মস্তানা অত্যন্ত জনপ্রিয় এবং বাণিজ্যিকভাবে বেশ সফল হয়।

 ব্যক্তিগত জীবন ও বিতর্ক 

২০২৬ সালের জানুয়ারিতে অভিনেতা হিরান চ্যাটার্জি ভারতের বারাণসীতে অনুষ্ঠিত একটি অনুষ্ঠানে মডেল ঋতিকা গিরিকে বিয়ে করেছেন বলে বিভিন্ন গণমাধ্যমে জানানো হয়। অনুষ্ঠানের ছবি সামাজিক যোগাযোগমাধ্যমে ছড়িয়ে পড়ে, যেখানে ঋতিকা গিরিকে লাল বেনারসি শাড়ি এবং চ্যাটার্জিকে হলুদ কুর্তা পরিহিত অবস্থায় দেখা যায়। পরে চ্যাটার্জি তার সামাজিক যোগাযোগমাধ্যম থেকে ছবিগুলো মুছে ফেলেন।

চ্যাটার্জির প্রথম স্ত্রী অনিন্দিতা চ্যাটার্জি এই বিয়ের বৈধতা নিয়ে প্রশ্ন তোলেন। তিনি দাবি করেন যে তাঁদের মধ্যে কোনো আইনি বিবাহবিচ্ছেদ বা বিচ্ছেদ হয়নি এবং সে কারণে দ্বিতীয় বিয়েটি অবৈধ। তিনি আরও অভিযোগ করেন যে এই ঘটনা তাঁদের পরিবার, বিশেষ করে তাঁদের কন্যাসন্তানের ওপর নেতিবাচক প্রভাব ফেলেছে।

এই অভিযোগের জবাবে ঋতিকা গিরি সামাজিক যোগাযোগমাধ্যমে একটি বিবৃতি দেন। সেখানে তিনি দাবি করেন যে তিনি ও হিরান চ্যাটার্জি দীর্ঘদিন ধরে সম্পর্কে ছিলেন, অনিন্দিতাকে বিবাহবিচ্ছেদের নোটিশ পাঠানো হয়েছিল এবং তাঁদের বিয়ে আগেই সম্পন্ন হয়েছিল। তিনি অনিন্দিতাকে আইনগত ব্যবস্থা নেওয়ারও আহ্বান জানান। পরবর্তীতে অনিন্দিতা ও তাঁর কন্যা কলকাতার আনন্দপুর থানায় একটি অভিযোগ দায়ের করেন বলে জানা যায়।

২০২৬ সালের শুরুর দিক পর্যন্ত এই বিষয়ে হিরান চ্যাটার্জির পক্ষ থেকে কোনো আনুষ্ঠানিক বিবৃতি প্রকাশ করা হয়নি।

 অভিনীত চলচ্চিত্র 

 বছর  শিরোনাম  ভূমিকা  পরিচালক মন্তব্য ২০০৭  নবাব নন্দিনী  নবাব  হরনাথ চক্রবর্তী চলচ্চিত্রে অভিষেক  ২০০৮  ভালবাসা ভালবাসা সিদ্ধার্থ  রবি কিনাগী চিরসাথী রাজু  হরনাথ চক্রবর্তী ২০০৯  জ্যাকপট অর্ক্য  কৌশিক গঙ্গোপাধ্যায় মা আমার মা সূর্য  হরনাথ চক্রবর্তী ওলট পালট রোহান  স্বপন সাহা রিস্ক রনি  রিঙ্গো বন্দ্যোপাধ্যায় ২০১০  মন যে করে উড়ু উড়ু রাহুল  সুজিত গুহ বড় একা লাগে সিদ্ধার্থ  গোবিন্দ শিল  ২০১২  মাচো মাস্তানা  নবাব  রেশমী মিত্র  ভুলভাল...টোটাল কনফিউশান নিজেই শঙ্কর ঘোষ বিশেষ আবির্ভাব লে হালুয়া লে  রাহুল  রাজা চন্দ  মিষ্টি ছেলের দুষ্টুমি নিজেই  পার্থ মান্না বিশেষ আবির্ভাব ২০১৩  মজনু অভিক  রাজীব বিশ্বাস২০১৫জামাই ৪২০রনিরবি কিনাগী ২০১৭  মেহের আলি মেহের আলি  অরিন্দম দে জিও পাগলা আনন্দ  রবি কিনাগী ২০১৯  জামাই বদল  রাজ  রবি কিনাগী থাই কারিঅঙ্কিত আদিত্য২০২০জিও জামাইআদিত্যনেহাল দত্ত

 পুরস্কার 
 নবাব নন্দিনী (২০০৭) চলচ্চিত্রের জন্য সেরা অ্যাকশন হিরো বিভাগে আনন্দলোক পুরস্কার।
 ভালবাসা ভালবাসা ছবির জন্য বি.এফ.জে.এ সবচেয়ে প্রতিজ্ঞাবদ্ধ নায়ক পুরস্কার।
 মাচো মুস্তানার জন্য উত্তম কলাকার পুরস্কার ২০১২।

 তথ্যসূত্র 

 বহিঃসংযোগ 




বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হাওড়া জেলার ব্যক্তি
বিষয়শ্রেণী:কলকাতার অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা